Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 299/14/6603	Brezno, 22.8.2014
EEČ : 2-46-92-2014

U Z N E S E N I E

Trestná vec:	obvinená XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Brezno
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako osoba oprávnená konať v mene spoločnosti XXXXX v zmysle generálnej plnej moci zo dňa 27.05.2011, za obdobie mesiacov od augusta 2011 až do novembra 2012,  v zmysle zák. č. 580/2004 Z. z. o zdravotnom poistení, pravidelne mesačne zrážala zo mzdy svojich zamestnancov poistné na zdravotné poistenie, avšak takto zrazené poistné v celkovej výške 615,21 €, neodviedla na účet Všeobecnej zdravotnej poisťovne a. s., krajská pobočka, Skuteckého 22, Banská Bystrica.

lebo zanikla trestnosť činu

Odôvodnenie:
	Vyšetrovateľ OR PZ OKP Brezno uznesením ORP-287/VYS-BR-2014 zo dňa 22.07.2014 začal trestné stíhanie a vzniesol obvinenie XXXXX za prečin neodvedenia dane a poistného podľa § 277 ods. 1 Tr. zák. na tom skutkovom základe, že ako osoba oprávnená konať v mene spoločnosti XXXXX v zmysle generálnej plnej moci zo dňa 27.05.2011, za obdobie mesiacov od augusta 2011 až do novembra 2012,  v zmysle zák. č. 580/2004 Z. z. o zdravotnom poistení, pravidelne mesačne zrážala zo mzdy svojich zamestnancov poistné na zdravotné poistenie, avšak takto zrazené poistné v celkovej výške 615,21 €, neodviedla na účet Všeobecnej zdravotnej poisťovne a. s., krajská pobočka, Skuteckého 22, Banská Bystrica.

	V priebehu prípravného konania bola vypočutá obv. XXXXX, svedok XXXXX a bol zadovážený potrebný listinný materiál.

	Na č. l. 22 spisového materiálu sa nachádza správa VšZP pobočka Banská Bystrica zo dňa 12.08.2014 a na č.l. 21 spisu je kópia príjmového pokladničného dokladu zo dňa 04.08.2014, z ktorých je zrejmé, že obv. XXXXX na účet VšZP krajská pobočka Banská Bystrica, uhradila dňa 04.08.2014 dlžné poistné v celkovej výške 615,21 €. 

	Totiž podľa § 86 písm. e) Tr. zák. trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 Tr. zák., ak poistné bolo dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

	Nakoľko obvinená zaplatila do skončenia jej vyšetrovania dlžné poistné v celom rozsahu, bolo potrebné uplatniť procesný postup v zmysle ustanovenia § 215 ods. 1 písm. h) Tr. por. a trestné stíhanie proti nej zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboslav Čižmár
prokurátor